पुलिस का कहना है कि एक प्रत्यक्षदर्शी के बयान के आधार पर ये स्केच जारी किया गया है.11 जून को ज्योतिर्मय डे की गोली मारकर हत्या कर दी गई थी.प्रत्यक्षदर्शियों के मुताबिक़ चार मोटरसाइकिल सवारों ने मुंबई के पवई इलाक़े में ज्योतिर्मय डे पर अंधाधुंध गोलियाँ चलाई थी.ज्योतिर्मय डे मिड-डे में क्राइम ब्यूरो के प्रमुख थे.जिस कथित हत्यारे का स्केच जारी किया गया है, उसके बारे में दावा किया गया है कि उसकी उम्र 20 से 25 साल की है.मध्यम कद-काठी का ये युवक हत्या के समय नीले रंग का एक रेन कोट पहने हुए था.ये भी दावा किया है कि उसका रंग काला है और लंबाई साढ़े पाँच फ़ीट के आसपास है.पुलिस उनकी हत्या में अंडरवर्ल्ड का हाथ होने की संभावना की भी जाँच कर रही है. इस बीच ज्योतिर्मय डे की हत्या के विरोध में पत्रकारों ने एक मार्च निकाला और जल्द से जल्द हत्यारों को पकड़ने की मांग की.